વિશ્વ બજાર ઘટયા ભાવથી ઉછળતાં તથા ઘરઆંગણે આજે રૃપિયા સામે ડોલરના ભાવો પણ વધી આવતાં કિંમતી ધાતુઓની આયાત પડતર ફરી ઉંચકાઈ હતી. અને તેના પગલે મુંબઈ બજારમાં આજે કિંમતી ધાચુઓમાં ઘટાડે નવી વેચવાલી અટકી માનસ લેવાનું રહ્યું હતું. વિશ્વ બજારમાં સોના-ચાંદીમાં નીચા ભાવોએ ચીન તથા ભારતની ખરીદી વધી હોવાના નિર્દેશો હતા. ભારતમાં હવે પછીના દિવસોમાં લગ્નસરા આવતા હોવાથી સોનામાં નીચા ભાવોએ માનસ ખરીદવાનું રહ્યું હોવાનું જાણકારોએઓ જણાવ્યુપં હતું. મુંબઈ કરન્સી બજારમાં આજે ડોલરના ભાવો ઉછળી રૃ.૬૧.૬૭ થઈ છેલ્લે રૃ.૬૧.૬૨ રહ્યા હતા. આજે ડોલર વધતાં રૃપિયાના ભાવો સાડા ૩ સપ્તાહના તળિયે ઉતર્યા હતા. આયાતકારોએ આજે ડોલર ખરીદી રહ્યા હતા. વિશ્વ બજારમાં અમેરિકામાં જોબલેસ કલેઈમ્સ ઘટીને ૧૪ વવર્ષના તળિયે ઉતરતાં વિશ્વ બજારમાં ડોલરનો ઈન્ડેક્સ આજે ઉછળી ૫ વર્ષની ટોચે પહોંચ્યો હતો. વિશ્વ બજાર પાછળ મુંબઈમાં પણ આજે ડોલરના ભાવો ઉછળ્યા હતા. મુંબઈમાં મોડી સાંજે ચાંદીના ભાવો રૃ.૩૫૬૫૦ ૩૫૭૦૦ તથા કેશમાં ભાવો આ ભાવોથી રૃ.૨૫૦થી ૩૦૦ જેટલા નીચા રહ્યા હતા. અમેરિકામાં મિન્ટમાં સોના તથા ચાંદીના સિક્કાની માંગ વધી છે. ચાંદીના સિક્કાની તો ત્યાં અછથ ઊભી થયાના સમાચારો હતા.